Hans Martin Øien

**Hans Martin Øien** (født 1964) er en norsk billedkunstner og skulptør. Han arbeider hovedsakelig med kunst i offentlig rom, med flere ulike uttrykk og materialer.

## Liv og virke
Hans Martin Øien tok faget «Tegning, form og farge» på Drammen Yrkeskole i 1981–1982.

Som attenåring ble han tatt opp ved Kunstskolen i Stavanger, der han gikk i perioden 1982–1984. Han studerte ved Kunstakademiet i Trondheim fra 1984 til 1988. I 1991 reiste han til London, der han tok en Master of Arts ved Wimbledon School of Art i perioden 1991 –1993. På skolen i Wimbledon studerte han «Site specific sculpture», hvor oppgavene var å utarbeide kunstprosjekter i offentlig rom i og rundt London.

Hans Martin Øien er blant de som benyttet 1980–tallets tilnærming til ulike historiske stiler, teknikker og temaer. En av de sterkeste historiske referanser i Øiens kunst er norsk treskurd, snekkeri og lafteteknikk. Hans foretrukne materialet har vært tre som i skulpturell sammenheng er et mykt og føyelig materiale. Det kan formes både ved at man trekker fra gjennom skurd, saging og hogging, eller gjennom å sette sammen elementer. Referansen til folkekunst og bruken av tre og stein som elementer skal belyse kunstverkets rolle som håndverksprodukt. Arbeidene kan også relateres til hvordan den vestlige kunstscenen har forholdt seg til kunst knyttet til håndverkstradisjoner i andre verdensdeler. Øiens arbeider fra 2005 frem til i dag går inn i denne problematikken ved at de er blitt til i et samarbeid med vietnamesiske og kinesiske håndverkere i tillegg til norske.

Hans Martin Øien har hatt statens garantiinntekt for kunstnere siden 2008.

## Familie
Øien er gift med bildekunstneren Runi Langum.

## Kunst i offentlig rom

* 2023: «Dodecahedron», Førde videregående skole, Førde
* 2021–2022: «Sett over kjelen!» Rundkjøring på Flisa, Åsnes kommune
* 2020–2021: «Opplevingsvegen om Nutheim», Flatdal
* 2018–20: Minnesmerke over Otto Nielsen, for blant andre Trondheim kommune
* 2016–2018: Helsevakt Trondheim, for Trondheim kommune
* 2017: Utsmykning til Stokke ungdomsskole, for Stokke kommune.
* 2017: Kunstprosjekt for rundkjøring på Fornebu, for Statsbygg
* 2015: Utsmykning til Union Scene i Drammen, for Drammen kommune
* 2014–2015: Hønefoss videregående skole, for Buskerud fylke
* 2013: Jønsberg videregående skole, Stange, for Hedmark fylke
* 2010–2011: Utsmykning til Jåttå videregående skole, Stavanger, for Rogaland fylke
* 2010: Utsmykning til Berger barneskole, Berger, for Svelvik kommune
* 2009: Fontene i Kanalparken, Lunde for Nome kommune
* 2008: Røyken videregående skole, Røyken, for Buskerud fylke
* 2007: Industrimonument for Strømsø elvepark i Drammen, for privat oppdragsgiver
* 2002: Olav Duun videregående skole, Namsos, for Nord-Trøndelag fylke
* 2002: Saggrenda Skogskole, Kongsberg for Buskerud fylke
* 1997: Vennerød skole, Stokke for Stokke kommune
* 1995: Frognerseteren, Oslo, for privat oppdragsgiver
* 1991: Thorsberg Hospital, Drammen, for Buskerud fylke
* 1990: Hotell Christiania, Oslo, for privat oppdragsgiver
## Separatutstillinger
* 2017: Håggåsetra, Rennebu
* 2016: Festivalutstiller Stangvikfestivalen i Stangvik, sammen med Runi Langum
* 2015: «Duometri», Buskerud Kunstsenter
* 2013: «Frihet i grenselandet», Vestfold Kunstnersenter
* 2010: Gol kunstforening
* 2007: «Av denne verden», Festivalutstilling Filmfestivalen Haugesund, Haugesund Billedgalleri
* 2005: Drammens Museum for Kunst
* 2004: Haugar Vestfold Kunstmuseum, Tønsberg
* 2002: Harald Kihle Galleriet, Horten
* 2002: «Fuglen i tårnet», Kragerø Kunstforening
* 1998: Hordaland Kunstnersentrum, Bergen
* 1997: Norsk Folkemuseum. Oslo
* 1997: Moss Kunstforening
* 1994: Drammen Kunstforening
* 1994: Stavanger Kunstforening
* 1994: Galleri NebbX, Oslo
* 1991: Sogn og Fjordane Kunstnarsenter, Førde
* 1991: Galleri Unge Norske Kunstnere, Oslo
* 1990: Drammen Kunstforening

## Kollektivutstillinger i utvalg
* 2021: Novemberutstillingen, Drammen museum
* 2018: Saffelare Uur, Gent, Belgia.
* 2014: Novemberutstillingen, Drammen museum
* 2014: Østlandsutstillingen, Kunstbanken, Hamar, Buskerud Kunstsenter. Østfold Kunstnersenter.
* 2013: «Leik», Seljord Kunstforening, Seljord
* 2012: «Tre Fokus», Telemark Kunstnersenter, Skien
* 2012: Østlandsutstillingen, F15 Moss
* 2011: Galleri E18, Hof – med Gruppe–X
* 2011: Kunstnersenteret i Østfolds Jubileumsutstilling, Fredrikstad
* 2011: «Collaborism», Kunst på vandring, Kolbotn Kulturhus, Nes Kulturhus, Oslo
* 2011: «Collaborism», Transit Vestfold, Haugar Kunstmuseum, Tønsberg
* 2010: «Drammenskunstnere gjennom 200 år», Drammen Museum, Drammen
* 2009: «AKS» – Arbeidslivets kulturseilas, Vestfold fylkeskommune.
* 2009: «Collaborism; Frontside Disaster» Campers, Norsk Billedhoggerforening, Youngstorget, Oslo
* 2009: «Guttestrekar«, Hå gamle prestegård, Jæren
* 2008: «Ceci n'est pas un clown«, Galleri 21:25, Oslo
* 2008: «Migrasjon«, Vestfold kunstnersenter, Tønsberg
* 2008: Høstutstillingen, Kunstnernes hus, Oslo
* 2008 Norsk Skulpturbiennale, Vigelandsmuseet, Oslo
* 2007: «Meccano«, Risør Kunstforening og Sørlandets Kunstmuseum
* 2006: Sculpture and Object, International sculpture exhibition Bratislava, Slovakia
* 2006: Gruppe–x: «Balke–x«,, Balke senteret, Gjøvik
* 2005 Gruppe–x: «Vardø Etap«,, Vardø
* 2005: «Svensk–norsk union–utstilling«, Modum Kunstforening
* 2003: «Gruppe–x«, Galleri Gerner, Moss
* 2003: Østlandsutstillingen
* 2003: «Vestfold skulptur«, Haugar Kunstmuseum, Tønsberg
* 2001: Gruppe–X: «Trass», Galleri KunKunst, Oslo
* 2001: «Treskulpturfestivalen på Lillehammer «
* 2000: «Dendron», Patmos skulpturpark. Sauherad
* 2000: «Folkekunst», Norsk Folkemuseum. Bygdøy
* 1999: «Gruppe X», Trondhjem Kunstforening
* 1999: «Gruppe X», Porsgrunn Kunstforening
* 1998: «Norwwood Sculptival», Oslo
* 1998: «Kunsten i Kirken», Tønsberg
* 1997: «Diagnose», Stavanger Kunstforening
* 1996: «Norwegian Wood», GalleriSwanenwik, Hamburg
* 1994,1995, 1996, 1998, 2002: «Novemberutstillingen», Buskerud Bildende Kunstnere
* 1994: «Spilledåser», Pilotgalleriet, Buskerud
* 1993: «Med Egin Hand», Norsk Folkemuseum, Oslo
* 1992: «Chimera», Glass Gallery, London
* 1992: «Region Norge», F15 Jeløya

## Offentlige innkjøp
* 2021: Haugar kunstmuseum
* 2015: Drammen kommune
* 2007:Haugesund Billedgalleri
* 2005: Drammens Museum
* 2004: Haugar kunstmuseum
* 2002: Kragerø kommune
* 2001: Sauherad kommune
* 1991: Sogn og Fjordane kunstmuseum

## Utmerkelser
* 2014: Østlandsutstillingens pris for mest markante verk
* 2005: Aksel Waldemars minnepris
* 1998: «Drammens Tidende og Buskerud Blads talentpris» – juryert av medlemmer fra den nasjonale juryen

## Kilder
* Grethe Hald: «Vakre dilemmaer» Tønsberg blad 18. november 2007
* Lise Kallåk: «Byggekunst med rot i plast» Tidskriftet Kunst For Alle 2007
* Trond Borgen: «En mekanisk verden» Stavanger aftenblad 21. august 2007
* Øivind Storm Bjerke: Katalogtekst til «Av denne verden» festivalutstilling, Filmfestivalen i Haugesund
* Birgitte Bratseth «Lek og alvor» Filmfestivalavisa 18. august 2007
* Olav Melbye «Lego fra Ligo» Drammens Tidene 29. januar 2005
* Åsmund Thorkildsen «Tips om tegn» Utstillingstekst til utstilling i Drammen Museum, januar 2005
* Norsk Kunstårbok 2005
* Norsk Kunstårbok 2004
* Harald Flor; «Skulpturelt tankegods» Dagbladet 14. november 2004
* Grethe Hald: «En formens betvinger» Tønsberg blad 28. oktober
* Jan Åke Pettersson: «Hans Martin Øien» Katalogtekst utstilling Haugar Kunstmuseum
* Helge Hagen: «Verdensomspennende trekultur» katalogtekst, treskulpturfestival Lillehammer 2001
* Åsmund Thorkildsen: «Tidsstrøm og fragmenter» Anmeldelse Drammens Tidene 11. mai
* Harald Flor: «Med overflod av ornamenter» Dagbladet 16. oktober 2001

## Referanser


## Eksterne lenker
*